JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Jeruusalemma ehitatakse uusi kortereid, EL on vastu
Iraan kiirendab uraani rikastamist
Palestiina omavalitsuse küsitav majandusseis
Iisraeli eluasememinister kiitis heaks
kokku 460 uue korteri ehitamise Ida-Jeruusalemma.
Samas on see tekitanud vastuseisu
nii Euroopa Liidu kui Suurbritannia välispoliitilistes juhtorganites.
Suurbritannia Lähis-Ida asjade minister Andrew Murrison
kritiseeris jõuliselt otusust,
väites, et see tõukab kõnelustel rahumeelse lahenduse leidmise
Iisraeli ja palestiinlaste vahel üha kaugemale.
Iisraeli eluasemeministeeriumi teatel
ehitatakse uusi kortereid vaid neisse Jeruusalemma osadesse,
kus juudi asustus on eksisteerinud juba aastakümneid,
nii et mingeid uusi piirkondi need otsused ei puuduta.
Minister Murrison tõdes siiski,
et uus asundusehitus toimub okupeeritud aladel,
mis saavad kuuluma Palestiina riigile.
Samas avalduses tõdes Murrison,
et otsused on vastuolus rahvusvahelise õigusega.
Iisraeli peaminister Benjamin Netanyahu on korduvalt tõdenud,
et Jeruusalemm pole asundus, vaid Iisraeli pealinn.
USA suursaadik Iisraelis David Friedman
rääkis intervjuus ajalehele New York Times,
et Iisraelil on täielik õigus annekteerida teatud Läänekalda alu.
"See samm ei mõjuta kuidagi USA ülejäänud Lähis-Ida poliitikat,
ega ole ka osa USA tulevasest
sajandi tehingu nime kandvast rahuleppekavandist."
"Meie Lähis-Ida poliitika pole muutunud.
Peame endiselt oluliseks regiooni täielikku heaolu,
mis hõlmab ka palestiinlaste eluolu konkreetset parandamist,"
mainis suursaadik Friedman.
Palestiina omavalitsus mõistis Friedmani avalduse kohe hukka
Mahmoud Abbasi nõuniku Nabil Shaathi suu läbi.
"Mingit lõplikku ja püsivat rahu ei tule kunagi,
kui piire ei tunnustata 1967. a sõja eelsetel aladel,
sh Ida-Jeruusalemmas."
Samas tõlgendas Shaath ajalugu meelevaldselt, tõdedes,
et Ida-Jeruusalemm koos vanalinnaga ja Läänekallas
olid enne 1967. a sõda osa Jordaaniast.
Ta unustas mainida fakti,
et Jordaania okupeeris mainitud piirkondi illegaalselt,
vastuolus nii ÜRO kui Araabia Liiga otsustega.
Palestiina omavalitsus tegi 9. juunil avalduse,
mille järgi nad viivad USA Iisraeli suursaadiku D. Friedmani avalduse
hindamiseks Haagi Kriminaalkohtusse
Asi on äsjamainitud uudises, kus Friedman tõdes Iisraeli õigust
ühendada mõningaid Läänekalda, Juuda ja Samaaria alu oma riigiga.
PO ametlik uudistesait WAFA küsis oma põhjenduses,
millisele reaalsusele suursaadik oma väited rajas.
"Rahvusvahelise õiguse järgi
on okupeerival riigil keelatud alu vägivallaga annekteerida."
PO-l on oma eriline tõlgendus
rahvusvaheliselt aktsepteeritud okupatsiooni puudutava termini kohta.
Iraan pole kuidagi püüdnud varjata fakti,
et nad müüvad endiselt toornaftat mitmetesse eri riikidesse,
eirates USA poolt Iraanile määratud sanktsioone.
Iraani naftaminister Bijan Zanganeh rääkis riigi uudistetoimetusele SANA,
et naftakaubandus liigub nüüd vähemtraditsiooniliste kanalite kaudu,
mis on muidugi salajased,
sest kui USA neist teaks, püüaks see kohe neid takistada.
USA on andnud mõnedele Iraaniga kauplevatele riikidele eriload
ka naftaostuks, kuid alati korraga vaid mõneks kuuks.
President Trumpi väitel karmistatakse sanktsioone veelgi,
sest Iraan pole lõpetanud
mitmete Lähis-Ida halvimate terrorirühmituste toetamist.
Nimekirja kuuluvad Hamas ja Palestiinlaste Islamidžihaad Gazas
ning Hezbollah Liibanonis.
Samal ajal kui Iraan püüab veenda Lääneriike selles,
et nad on valmis arutama tuumalepingut uutel alustel,
on nad siiski kiirendanud pidevalt ja süstemaatiliselt uraani rikastamist,
raporteeris Iisraeli välisluureteenistus Mossad.
Iraan vastas kriitikale jõuliselt, süüdistades eelkõige EL-i,
et too pole osutanud Iraanile piisavalt suurt majanduslikku toetust,
mille abil saaks kompenseerida USA sanktsioonide mõju.
"Euroopal pole ka mingit alust kritseerida Iraani sõjalist kapasiteeti,
vaid Euroopa juhid peaksid kiiresti, USA sanktsioonidest hoolimata,
normaliseerima majandussuhted Iraaniga,
või vastasel juhul vastutab tagajärgede eest Euroopa ise."
Nii ähvardas Iraani välisminister Zarif taas kord neid,
kellega ta pidas kunagi läbirääkimisi tuumalepingu üle Iraani ja P5+1 vahel.
PO peaminister Mohammad Shtayyeh rääkis intervjuus New York Times'ile,
et omavalitsuse majandusraskused on Iisraeli süü.
Ta põhjendas väidet sellega,
et alates käesoleva aasta veebruarist on Iisraeli valitsus
pidanud nende maksu- ja tollirahadest kinni summad,
mis jõuavad aastaga 300 miljoni USDni.
Tõde on siiski veidi erinev.
Iisrael on pidanud maksudest kinni samad summad,
mis PO maksab Iisraeli vanglais olevaile süüdimõistetud terroristidele
preemiaks sooritatud veretööde eest.
Peaminister Shtayyeh'l on mäluauk ka selles osas,
et Mamoud Abbasi valitsus keeldus vastu võtmast
ka ülejäänud neile kuuluvat maksuraha,
kuni Iisrael tühistab mainitud veebruaris vastuvõetud seaduse.
Intervjuu oli teatud poliitiline sõjapidamine
jaanipäeva paiku Bahraini pealinnas Manamas toimuva kohtumise eel,
kus avaldatakse esimene osa president Trumpi nn sajandi tehingust,
nimelt selle majanduslik osa.
Ka USA presidendi erinõunik
ja sajandi tehingu juhtläbirääkija Jason Greenblatt
osales poliitilises jagelemises enne Trumpi sajandi tehingu avaldamist.
Ta lükkas peaminister Shtayyeh' väited kohe ümber, tõdedes,
et kui PO väidab end olevat majandusliku kokkuvarisemise äärel,
johtub see üksnes neist endist ja nende majanduspoliitikast.
Peaminister Shtayyeh eksib, kui väidab, et PO on kokku varisemas.
Selle vältimiseks pole vaja muud,
kui "lõpetada teiste süüdistamine oma majandusotsuste eest
ja tühistada kohe 'The Pay to Slay' ehk mainitud taparahaseadus."
Greenblatt avaldas samas kontekstis raporti, mille järgi Abbasi valitsus
oli peatanud oma kodanike raviraha Ida-Jeruusalemma haiglates,
kuid kiitnud oma valitsusliikmetele palgakõrgenduse kõrval heaks
ka 67-protsendilised lisaboonused.
"Peate vastutama oma kodanike eest,
selle asemel, et maksta preemiaid endale
ja kuritegudes süüdimõistetud terroristidele,
müristas Greenblatt intervjuus World Israel News.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee